Diari Oficial de la Generalitat Valenciana


Sumari del DOGV 5126, del 02-11-2005 (2005/12654)

DECRET 159/2005, de 28 d'octubre, del Consell de la Generalitat, pel qual es delega l'Ajuntament de la Pobla de Vallbona per a determinades competències en matèria de qualificació d'activitats.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5126

Data del DOGV
:   02-11-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/12607


Data del document
:   28-10-2005

Organisme emissor
:   Conselleria de Territori i Habitatge

Tipus de document
:   Decret

Correcció d'errades

 Descriptors 

:   * Pobla de Vallbona, la
    * vigilància del medi ambient
    * delegació de poders
    * impacte ambiental
    * administració local
    * sanció administrativa

DECRET 159/2005, de 28 d'octubre, del Consell de la Generalitat, pel qual es delega l'Ajuntament de la Pobla de Vallbona per a determinades competències en matèria de qualificació d'activitats. [2005/12383]
  
Per acord plenari l'Ajuntament de la Pobla de Vallbona ha sol·licitat la delegació de les competències en matèria de qualificació d'activitats molestes, insalubres, nocives i perilloses, com a mode de fer efectives les previsions de l'article 45.2 de l'Estatut d'Autonomia de la Comunitat Valenciana.
  
Complint els tràmits que amb este fi estableix l'article 7 de la Llei 3/1989, de 2 de maig, de la Generalitat, d'Activitats Qualificades, ha quedat acreditat que la indicada corporació local compleix els requisits establits en este precepte.
  
Per la qual cosa, a proposta del conseller de Territori i Habitatge i amb la deliberació prèvia del Consell de la Generalitat, en la reunió del dia 28 d'octubre de 2005,
  
DECRETE
  
Article 1
  
Es delega l'Ajuntament de la Pobla de Vallbona per a la facultat de qualificar les activitats molestes, insalubres i nocives que es refereix la Llei 3/1989, de 2 de maig, de la Generalitat, d'Activitats Qualificades, en els termes i amb l'amplitud continguts en l'annex, establit d'acord amb les condicions tècniques previstes en el Nomenclàtor d'Activitats Molestes, Insalubres, Nocives i Perilloses, aprovat pel Decret 54/1990, de 26 de març, del Consell de la Generalitat, i sense perjudici de les previsions contingudes en la legislació estatal o que s'establisquen en un futur respecte a estes activitats qualificades. El procediment haurà de desplegar-se d'acord amb el que estableix l'esmentada Llei 3/1989, de 2 de maig, de la Generalitat, d'Activitats Qualificades.
  
Article 2
  
La Generalitat, mitjançant els seus òrgans competents, es reserva la facultat d'inspeccionar, en qualsevol moment, les activitats la qualificació de les quals es delega amb este decret, a més d'adoptar les mesures a què es refereixen els articles 9 i 10 de la Llei 3/1989, de 2 de maig, de la Generalitat, d'Activitats Qualificades.
  
De les qualificacions d'activitats realitzades a l'empara de la competència que es delega, la corporació municipal enviarà còpia a la Conselleria de Territori i Habitatge en els deu dies següents a l'exercici de la competència.
  
Article 3
  
El Consell de la Generalitat, en els casos previstos en els articles 9 i 10 de la Llei 3/1989, de 2 de maig, de la Generalitat, d'Activitats Qualificades, podrà advocar per a si o revocar totalment o parcialment la delegació acordada.
  
DISPOSICIÓ FINAL
  
Este decret tindrà efecte als trenta dies de la publicació en el Diari Oficial de la Generalitat Valenciana.
  
Contra este decret, les persones interessades poden interposar recurs contenciós administratiu en el termini de dos mesos comptadors a partir de l'endemà de la publicació d'este decret en el Diari Oficial de la Generalitat Valenciana, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que disposen l'article 10 i concordants de la Llei Reguladora de la Jurisdicció Contenciosa Administrativa.
  
Tot això sense perjudici de la interposició del recurs potestatiu de reposició davant del Consell de la Generalitat, en el termini d'un mes des de l'endemà de la publicació d'este decret en el Diari Oficial de la Generalitat Valenciana, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.
  
València, 28 d'octubre de 2005
  
El president de la Generalitat,
  
FRANCISCO CAMPS ORTIZ
  
El conseller de Territori i Habitatge,
  
RAFAEL BLASCO CASTANY.